Datasets:

gngpostalsrvc

/

BERiT

like 0

אלהים לא תקלל ונשׂיא בעמך לא תאר

כי אל קנא יהוה אלהיך בקרבך פן יחרה אף יהוה אלהיך בך והשׁמידך מעל פני האדמה

מות וחיים ביד לשׁון ואהביה יאכל פריה

תשׁלח קצירה עד ים ואל נהר יונקותיה

ויקם דוד ויבא אל המקום אשׁר חנה שׁם שׁאול וירא דוד את המקום אשׁר שׁכב שׁם שׁאול ואבנר בן נר שׂר צבאו ושׁאול שׁכב במעגל והעם חנים סביבתו

וישׁב ביום ההוא עשׂו לדרכו שׂעירה

והשׂרף אתם יכבס בגדיו ורחץ את בשׂרו במים ואחרי כן יבוא אל המחנה

ועשׂר באמה הכרוב השׁני מדה אחת וקצב אחד לשׁני הכרבים

כי משׁובת פתים תהרגם ושׁלות כסילים תאבדם

חזית אישׁ אץ בדבריו תקוה לכסיל ממנו

בני יורה מאה ושׁנים עשׂר

כי יהוה עליון נורא מלך גדול על כל הארץ

והיה׀ במות השׁופט ישׁבו והשׁחיתו מאבותם ללכת אחרי אלהים אחרים לעבדם ולהשׁתחות להם לא הפילו ממעלליהם ומדרכם הקשׁה

אדני שׂפתי תפתח ופי יגיד תהלתך

ריבו באמכם ריבו כי היא לא אשׁתי ואנכי לא אישׁה ותסר זנוניה מפניה ונאפופיה מבין שׁדיה

גמל נפשׁו אישׁ חסד ועכר שׁארו אכזרי

והכהן הגדול מאחיו אשׁר יוצק על ראשׁו׀ שׁמן המשׁחה ומלא את ידו ללבשׁ את הבגדים את ראשׁו לא יפרע ובגדיו לא יפרם

ויצמח ויהי לגפן סרחת שׁפלת קומה לפנות דליותיו אליו ושׁרשׁיו תחתיו יהיו ותהי לגפן ותעשׂ בדים ותשׁלח פארות

ברצח׀ בעצמותי חרפוני צוררי באמרם אלי כל היום איה אלהיך

כושׁל יקימון מליך וברכים כרעות תאמץ

שׂדות בכסף יקנו וכתוב בספר׀ וחתום והעד עדים בארץ בנימן ובסביבי ירושׁלם ובערי יהודה ובערי ההר ובערי השׁפלה ובערי הנגב כי אשׁיב את שׁבותם נאם יהוה

הישׁ מספר לגדודיו ועל מי לא יקום אורהו

ותבא בי רוח כאשׁר דבר אלי ותעמדני על רגלי ואשׁמע את מדבר אלי

נשׁבע אדני יהוה בקדשׁו כי הנה ימים באים עליכם ונשׂא אתכם בצנות ואחריתכן בסירות דוגה

זאת עבדת משׁפחת בני מררי לכל עבדתם באהל מועד ביד איתמר בן אהרן הכהן

אם קראתי ויענני לא אאמין כי יאזין קולי

ויחי יעקב בארץ מצרים שׁבע עשׂרה שׁנה ויהי ימי יעקב שׁני חייו שׁבע שׁנים וארבעים ומאת שׁנה

עם חסיד תתחסד עם גבור תמים תתמם

ותאו ואלו ואלמו כמדות האלה וחלונות לו ולאלמו סביב׀ סביב ארך חמשׁים אמה ורחב חמשׁ ועשׂרים אמה

יתר הגזם אכל הארבה ויתר הארבה אכל הילק ויתר הילק אכל החסיל

ויעשׂ את הכלים׀ אשׁר על השׁלחן את קערתיו ואת כפתיו ואת מנקיתיו ואת הקשׂות אשׁר יסך בהן זהב טהור

אם שׁוב תשׁבון אתם ובניכם מאחרי ולא תשׁמרו מצותי חקתי אשׁר נתתי לפניכם והלכתם ועבדתם אלהים אחרים והשׁתחויתם להם

הנתן שׁלג כצמר כפור כאפר יפזר

ויבא חנני אחד מאחי הוא ואנשׁים מיהודה ואשׁאלם על היהודים הפליטה אשׁר נשׁארו מן השׁבי ועל ירושׁלם

ויהי לאסא חיל נשׂא צנה ורמח מיהודה שׁלשׁ מאות אלף ס ומבנימן נשׂאי מגן ודרכי קשׁת מאתים ושׁמונים אלף כל אלה גבורי חיל

והילילו שׁירות היכל ביום ההוא נאם אדני יהוה רב הפגר בכל מקום השׁליך הס

ויקרא פרעה אל משׁה ויאמר לכו עבדו את יהוה רק צאנכם ובקרכם יצג גם טפכם ילך עמכם

ויקרא משׁה אל בצלאל ואל אהליאב ואל כל אישׁ חכם לב אשׁר נתן יהוה חכמה בלבו כל אשׁר נשׂאו לבו לקרבה אל המלאכה לעשׂת אתה

והרביתי את פרי העץ ותנובת השׂדה למען אשׁר לא תקחו עוד חרפת רעב בגוים

מן בני פרץ הראשׁ לכל שׂרי הצבאות לחדשׁ הראשׁון

ושׁמרתם את משׁמרת הקדשׁ ואת משׁמרת המזבח ולא יהיה עוד קצף על בני ישׂראל

אין׀ שׂר בית הסהר ראה את כל מאומה בידו באשׁר יהוה אתו ואשׁר הוא עשׂה יהוה מצליח

אל תלחם את לחם רע עין ואל תתאו למטעמתיו

וזכרת את כל הדרך אשׁר הליכך יהוה אלהיך זה ארבעים שׁנה במדבר למען ענתך לנסתך לדעת את אשׁר בלבבך התשׁמר מצותו אם לא

רבות רעות צדיק ומכלם יצילנו יהוה

גלתה יהודה מעני ומרב עבדה היא ישׁבה בגוים לא מצאה מנוח כל רדפיה השׂיגוה בין המצרים

ויאמר אליו אדום לא תעבר בי פן בחרב אצא לקראתך

וידבר המלך אל אישׁ האלהים באה אתי הביתה וסעדה ואתנה לך מתת

הנך יפה דודי אף נעים אף ערשׂנו רעננה

ועשׂה הנשׂיא ביום ההוא בעדו ובעד כל עם הארץ פר חטאת

שׁפך חמתך אל הגוים אשׁר לא ידעוך ועל ממלכות אשׁר בשׁמך לא קראו

את חלקת ואת מגרשׁה ואת רחב ואת מגרשׁה ערים ארבע

ערות אשׁה ובתה לא תגלה את בת בנה ואת בת בתה לא תקח לגלות ערותה שׁארה הנה זמה הוא

בנפשׁנו נביא לחמנו מפני חרב המדבר

מי גבר יחיה ולא יראה מות ימלט נפשׁו מיד שׁאול סלה

ויעמד רב שׁקה ויקרא בקול גדול יהודית וידבר ויאמר שׁמעו דבר המלך הגדול מלך אשׁור

ואם נפשׁ כי תחטא ועשׂתה אחת מכל מצות יהוה אשׁר לא תעשׂינה ולא ידע ואשׁם ונשׂא עונו

ראיתה כל נקמתם כל מחשׁבתם לי

השׁלך על יהוה׀ יהבך והוא יכלכלך לא יתן לעולם מוט לצדיק

ימשׁשׁו חשׁך ולא אור ויתעם כשׁכור

כי לך יהוה הוחלתי אתה תענה אדני אלהי

וישׁב ארון האלהים עם בית עבד אדם בביתו שׁלשׁה חדשׁים ויברך יהוה את בית עבד אדם ואת כל אשׁר לו

ויתן אל משׁה ככלתו לדבר אתו בהר סיני שׁני לחת העדת לחת אבן כתבים באצבע אלהים

וגלתי בירושׁלם ושׂשׂתי בעמי ולא ישׁמע בה עוד קול בכי וקול זעקה

ויאמר מלך ישׂראל אל יהושׁפט הלא אמרתי אליך לא יתנבא עלי טוב כי אם לרע

ויאמר אבשׁלום אל יואב הנה שׁלחתי אליך׀ לאמר בא הנה ואשׁלחה אתך אל המלך לאמר למה באתי מגשׁור טוב לי עד אני שׁם ועתה אראה פני המלך ואם ישׁ בי עון והמתני

ביום ההוא יבוא הפליט אליך להשׁמעות אזנים

כל הנקרא בשׁמי ולכבודי בראתיו יצרתיו אף עשׂיתיו

ביום עשׂרים וארבעה לחדשׁ בשׁשׁי בשׁנת שׁתים לדריושׁ המלך

כי הנה היום בא בער כתנור והיו כל זדים וכל עשׂה רשׁעה קשׁ ולהט אתם היום הבא אמר יהוה צבאות אשׁר לא יעזב להם שׁרשׁ וענף

ויעל יונתן על ידיו ועל רגליו ונשׂא כליו אחריו ויפלו לפני יונתן ונשׂא כליו ממותת אחריו

וישׁפט אחריו את ישׂראל אילון הזבולני וישׁפט את ישׂראל עשׂר שׁנים

גם הוא לי לישׁועה כי לא לפניו חנף יבוא

כצפרים עפות כן יגן יהוה צבאות על ירושׁלם גנון והציל פסח והמליט

והרים הכהן מן המנחה את אזכרתה והקטיר המזבחה אשׁה ריח ניחח ליהוה

כי יאמר הלא שׂרי יחדו מלכים

אלה פיהו מלא ומרמות ותך תחת לשׁונו עמל ואון

ויאמר אלי המלאך הדבר בי קרא לאמר כה אמר יהוה צבאות קנאתי לירושׁלם ולציון קנאה גדולה

ויקונן ירמיהו על יאשׁיהו ויאמרו כל השׁרים׀ והשׁרות בקינותיהם על יאשׁיהו עד היום ויתנום לחק על ישׂראל והנם כתובים על הקינות

והנותר מבשׂר הזבח ביום השׁלישׁי באשׁ ישׂרף

וישׁארו שׁני אנשׁים׀ במחנה שׁם האחד׀ אלדד ושׁם השׁני מידד ותנח עליהם הרוח והמה בכתבים ולא יצאו האהלה ויתנבאו במחנה

ועזי הוליד את זרחיה וזרחיה הוליד את מריות

ויסב את פניו אל הקיר ויתפלל אל יהוה לאמר

ויראו שׁטרי בני ישׂראל אתם ברע לאמר לא תגרעו מלבניכם דבר יום ביומו

ויעבר בכל שׁבטי ישׂראל אבלה ובית מעכה וכל הברים ס ויקלהו ויבאו אף אחריו

שׁמעי בת וראי והטי אזנך ושׁכחי עמך ובית אביך

גם בעת ההיא אמרתי לעם אישׁ ונערו ילינו בתוך ירושׁלם והיו לנו הלילה משׁמר והיום מלאכה

הביאו עצה עשׂו פלילה שׁיתי כליל צלך בתוך צהרים סתרי נדחים נדד אל תגלי

מדוע אליו ריבות כי כל דבריו לא יענה

ולא יכלו החרטמים לעמד לפני משׁה מפני השׁחין כי היה השׁחין בחרטמם ובכל מצרים

והיה כי תמצאן אתו רעות רבות וצרות וענתה השׁירה הזאת לפניו לעד כי לא תשׁכח מפי זרעו כי ידעתי את יצרו אשׁר הוא עשׂה היום בטרם אביאנו אל הארץ אשׁר נשׁבעתי

ויהי דבר יהוה אלי לאמר מה אתה ראה ירמיהו ואמר מקל שׁקד אני ראה

אלוה לא ישׁיב אפו תחתו שׁחחו עזרי רהב

שׁלו הייתי׀ ויפרפרני ואחז בערפי ויפצפצני ויקימני לו למטרה

תעבוני רחקו מני ומפני לא חשׂכו רק

קשׁת וכידן יחזיקו אכזרי המה ולא ירחמו קולם כים יהמה ועל סוסים ירכבו ערוך כאישׁ למלחמה עליך בת בבל

כי אם מאס מאסתנו קצפת עלינו עד מאד

איך נגדע וישׁבר פטישׁ כל הארץ איך היתה לשׁמה בבל בגוים

ואל המלכים אשׁר מצפון בהר ובערבה נגב כנרות ובשׁפלה ובנפות דור מים

ענני יהוה כי טוב חסדך כרב רחמיך פנה אלי